แสดงกระทู้ - สมาธิภาวนาแก้จิตบาปกลับเป็นบุญ (หลวงปู่สิงห์ ขันตยาคโม) • ลานธรรมจักร
วันเวลาปัจจุบัน 06 มิ.ย. 2020, 20:41
55820.สมาธิภาวนาแก้จิตบาปกลับเป็นบุญ (หลวงปู่สิงห์ ขันตยาคโม)
เมื่อ: 08 พ.ค. 2018, 20:51
ความจนใจของบุคคลผู้ไม่มีสมาธิภาวนา โดยมากย่อมจนใจอยู่ในข้อที่ว่า ทำบุญล้างบาปก็ล้างไม่ได้หรือคำว่าทำบุญแก้บาปก็แก้ไม่ได้ เมื่อเป็นเช่นนี้ บุคคลที่จะละบาปบำเพ็ญบุญนั้นจะต้องทำอย่างไรกัน ข้อนี้ตอบได้ง่ายๆ ว่า ต้องนั่งสมาธิภาวนา
นอกจากนั่งสมาธิภาวนาแล้วไม่มีวิธีอย่างอื่นจะพึงแก้ได้ เพราะเหตุว่า การนั่งสมาธิภาวนานี้มีอานิสงส์มาก เป็นวิธีแก้จิตที่บาปให้กลับเป็นบุญได้ ตลอดแก้จิตที่เป็นโลกีย์ให้เป็นโลกุตตระได้ เมื่อแก้จิตให้บริสุทธิ์ดีแล้ว บาปอกุศลก็หลุดหายไปเอง อุทาหรณ์ข้อนี้พึงเห็นพระองคุลิมาลเป็นตัวอย่าง
คัดลอกเนื้อหาจาก “หนังสือบูรพาจารย์” หน้า ๑๙๘
• หนังสือพระไตรสรณคมน์และสมาธิวิธี